Protokoll 06/22 fra styremøte i Norges Blindeforbund Ungdom region Midt-Norge

**tid**:21.06.2022 kl.18:00 –

**Sted:** Møtet ble avholdt digitalt via messenger

**Til stede**

Silje Madelen Ingvaldsen (leder)

Ernest Rudak

Ragna Kornelia Unstad Forså

Ida Sødahl Utne (2.vara)

**Meldt frafall**

Heidi Bye Werkland (nestleder)

Casper Rønning

Anna Kunzendorf (1.vara)

 **Sak 69/22 Protokoll**

1. Referat 3/22 Trondheim Lokallag
2. Møtereferat BUF-utvalg Trøndelag
3. protokoll 04/22 Møre og Romsdal fylkeslag
4. Årsmøteprotokoll Møre og Romsdal
5. Protokoll 3/22 Melhus Lokallag
6. Protokoll 5/22 Møre og Romsdal fylkeslag

**Vedtak**: tatt til orientering

1. Protokoll fra sentralstyret

**Vedtak:** Silje Madelen etterspør protokoller fra sentralstyret

**Landsmøte 70/22**

Innkallingen til NBfUs 46. ordinære landsmøtet har nå kommet. Landsmøtet vil finne sted helgen 2.- 4. september på Hurdal syn- og mestringssenter. Påmeldingsfristen er satt til 22.juli 2022.

**Vedtak:** Delegatene fra region-Midt melder seg på landsmøtet. Styret planlegger et møte tirsdag 30.08.22, for gjennomgang av sakspapirer til landsmøtet.

 **Sak 71/22 Trello**

På forrige styremøte ble det avgjort at prøveperioden for bruk av Trello, ble forlenget frem til dette styremøtet.

**Vedtak:** Etter endt prøveperiode evaluerer styret det til at Trello fungerer godt som digital gjøremålsliste i styrearbeidet. Styret fortsetter å bruke Trello i videre arbeid.

**Sak 72/22 Oppsummering av sommeravslutning**

1. Trondheim

I utgangspunktet var sommeravslutningen planlagt å være på Trondheim Camping. Grunnet at Trondheim Camping foreløpig ikke har lydsensor, tok sommeravslutningen derfor sted i en en park. Her ble det grilling, etterfulgt av spasertur opp til festningen. Det var tre oppmøtte medlemmer.

**Vedtak:** tatt til orientering

1. Ålesund

Ernest orienterte fra  sommeravslutning i Ålesund. Sommeravslutningen ble avholdt på en pizzarestaurant, der det kom to medlemmer som tilbragte en fin kveld sammen.

**Vedtak**: tatt til orientering

1. Steinkjer

Silje Madelen orienterte om at det dessverre ikke kom noen medlemmer på avslutningen

**Vedtak:** tatt til orientering

 **Sak 73/22 Paralympics next**

**Vedtak:** Styret ber komiteen om å avholde et møte fortløpende. Komiteen bes bes om å sende en statusrapport og en anbefaling til styret om hvorvidt arrangementet bør gjennomføres eller bes om utsettelse.

 **Sak 74/22 Medlemspleie**

På forrige styremøtet fremkom det at styret ser behov for å komme i kontakt med regionens medlemmer for å kartlegge ønsker knyttet til medlemsaktivitet og fokusområder for organisasjonen; samt motivere flere medlemmer til å være mer aktive. Anna har nå fått tilsendt medlemslisten.

**Vedtak:** Vi fordeler medlemslisten mellom oss og gjennomfører en ringerunde til våre medlemmer i løpet av sommeren. Det utarbeides et dokument med stikkord som bør tas opp under samtalen. I tillegg vil det utarbeides et digital skjema som medlemmene kan fylle ut dersom de ikke ønsker telefonsamtale.

**Sak 74/22 Neste styremøte**

**Vedtak:** Neste styremøte avholdes tirsdag 23.08.22 kl. 18:00

**God sommer! <3**